Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts**  **“Granta projektu konkursu īstenošanas kārtība” VSS-227** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 09.03.2018 (elektroniskā saskaņošana), 28.11.2018. (starpministriju (starpinstitūciju) sanāksme), 12.12.2019. (elektroniskā saskaņošana), 15.03.2019. (elektroniskā saskaņošana), 05.06.2019. (starpinstitūciju sanāksme). |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, , Valsts kanceleja, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija, , Latvijas Tirdzniecības un rūpniecības kamera, Latvijas Rektoru padome, biedrība “Latvijas Platforma attīstības sadarbībai”, Saeimas Eiropas lietu komisija. |
|  |  |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | Tieslietu ministrijas, Finanšu ministrijas, Iekšlietu ministrijas, Kultūras ministrijas, Labklājības ministrijas, Vides aizsardzības un reģionālās attīstības ministrijas, Valsts kancelejas, Biedrības “Latvijas Platforma attīstības sadarbībai”. |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Zemkopības ministrija, Latvijas Darba devēju konfederācija, Latvijas Tirdzniecības un rūpniecības kamera, Latvijas Rektoru padome. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** | | | | |
| 1. | Ministru kabineta noteikumu projekta nosaukums “Kārtība, kādā īsteno granta projektu konkursus” | **26.03.2018.**  Vēršam uzmanību, ka noteikumu projekta nosaukums neatbilst latviešu valodas gramatikas prasībām un Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 91. punktam, kas noteic, ka noteikumu projekta nosaukumā vārdus "kārtība", "noteikumi" u.tml. raksta kā nosaukuma pēdējo vārdu. Ievērojot minēto, lūdzam precizēt noteikumu projekta nosaukumu, izsakot to, piemēram, šādā redakcijā: "Granta projektu konkursu īstenošana kārtība". | **Iebildums ņemts vērā** | Precizēts Ministru kabineta noteikumu projekta nosaukums, to izsakot šādā redakcijā: “Granta projektu konkursu īstenošanas kārtība”. |
| 2. | Viss Ministru kabineta noteikumu projekts | **26.03.2018.**  Noteikumu projekta 1. punktā u.c. noteikumu projekta normās lietots termins "projekta pieteikums", kas Tieslietu ministrijas ieskatā ir neatbilstošs termins attiecīgā dokumenta būtībai. Norādām, ka atbilstoši Latvijas Republikas normatīvajiem aktiem, persona iestādē vēršas ar iesniegumu, savukārt tiesā – ar pieteikumu. Līdz ar to lūdzam precizēt noteikumu projekta 1. un citus punktus, terminu "projekta pieteikums" (attiecīgā locījumā) aizstājot ar terminu "projekta iesniegums" (attiecīgā locījumā), tādējādi nodrošinot korektu juridiskās terminoloģijas lietojumu. | **Iebildums ņemts vērā** | Ministru kabineta noteikumu projektā termins “projekta pieteikums” aizstāts ar “projekta iesniegums”. |
| 3. | 1. Noteikumi nosaka kārtību, kādā sagatavo un izsludina granta projektu (turpmāk – projekts) konkursus (turpmāk – konkurss), izvērtē projektu pieteikumus, pieņem lēmumu par konkursu uzvarētājiem un slēdz granta līgumu par projekta īstenošanu. | **26.03.2018.**  Norādām, ka atbilstoši MK noteikumu Nr. 108 100.2. apakšpunktam noteikumu projekta 1. punktā rakstāms likumā noteiktais pilnvarojums Ministru kabinetam. Izstrādājot Ministru kabineta noteikumu projektu, pirmkārt, ir jākonstatē, vai Ministru kabinetam vispār ir likumā noteiktā kompetence izdot attiecīgos Ministru kabineta noteikumus, otrkārt, ir jākonstatē likumā noteiktās Ministru kabineta kompetences apjoms, un treškārt, ir jāizstrādā noteikumu teksts atbilstoši kompetences apjomam. Uzskatām, ka izstrādātais noteikumu projekts pašreizējā redakcijā neatbilst likumā noteiktajam pilnvarojumam Ministru kabinetam, jo tas neaptver visu kompetences apjomu, kas likumā piešķirta Ministru kabinetam noteikumu izstrādei attiecīgajā jautājumā. To apliecina gan noteikumu projekta 1. punktā sniegtais nepilnīgais noteikumu projekta regulējamo jautājumu uzskaitījums, gan arī noteikuma projekta satura nepilnīga atbilstība likumā sniegtajam regulēšanas apjomam. Līdz ar to lūdzam precizēt noteikumu projektu atbilstoši likumā noteiktajam pilnvarojumam Ministru kabinetam, nodrošinot tā pilnīgu atbilstību pilnvarojuma apjomam. | **Iebildums ņemts vērā**  Ņemot vērā, ka  2020.gada 16.janvārī Saeima 3.lasījumā apstiprināja grozījumus “Starptautiskās palīdzības likumā”, precizēts noteikumu 1.punkts.  Grozījumi “Starptautiskās palīdzības likumā” precizē pilnvarojumu Ministru kabinetam. Likuma 9. panta 7.daļa izteikta šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | Precizēts Ministru kabineta noteikumu projekta 1.punkts, to izsakot šādā redakcijā:  “1. Noteikumi nosaka kārtību, kādā sagatavo un izsludina granta projektu (turpmāk – projekts) konkursu (turpmāk – konkurss), pieņem lēmumus par grantu piešķiršanu, granta līgumu noslēgšanu un konkursa pabeigšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus.”  Precizētas Ministru kabineta noteikumu projekta sadaļas atbilstoši 1.punktam. |
| 4. | 1. Noteikumi nosaka kārtību, kādā sagatavo un izsludina granta projektu (turpmāk – projekts) konkursus (turpmāk – konkurss), īsteno konkursu vadību, izvērtē projektu iesniegumus un pieņem lēmumu par granta saņēmējiem. | **17.12.2018.**  Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktu noteikumu projekta 1. punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ņemot vērā minēto, nepieciešams precizēt projekta 1. punktu, aizstājot vārdus "granta saņēmējiem" ar vārdiem "konkursu uzvarētājiem" (skat. Starptautiskās palīdzības likuma 9. panta septītajā daļā ietverto pilnvarojumu Ministru kabinetam). | **Iebildums ņemts vērā**  Ņemot vērā, ka  2020.gada 16.janvārī Saeima 3.lasījumā apstiprināja grozījumus “Starptautiskās palīdzības likumā”, precizēts noteikumu 1.punkts.  Grozījumi “Starptautiskās palīdzības likumā” precizē pilnvarojumu Ministru kabinetam. Likuma 9. panta 7.daļa izteikta šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | Precizēts Ministru kabineta noteikumu projekta 1.punkts, to izsakot šādā redakcijā:  “1. Noteikumi nosaka kārtību, kādā sagatavo un izsludina granta projektu (turpmāk – projekts) konkursu (turpmāk – konkurss), pieņem lēmumus par grantu piešķiršanu, granta līgumu noslēgšanu un konkursa pabeigšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus.”.  Precizētas Ministru kabineta noteikumu projekta sadaļas atbilstoši 1.punktam. |
| 5. | 3. Konkursa nolikumā norāda:  3.4. projekta īstenošanas laiku (terminēts vai beztermiņa konkurss) un/vai izmaksu attiecināmības periodu;  3.10. citu informāciju (ja nepieciešams).  8. Projektu pieteikumus iesniedz papīra formā (personīgi vai nosūtot pa pastu) vai elektroniska dokumenta formā atbilstoši normatīvajiem aktiem par elektronisko dokumentu noformēšanu. Ja projektu pieteikumi un to pielikumi iesniegti papīra formā, tos iesniedz arī elektroniski. | **26.03.2018.**  Lūdzam precizēt noteikumu projekta 3.4. un 3.10. apakšpunktu un 8. punktu, pieturzīmi iekavas aizstājot ar pieturzīmi komats vai domuzīme, jo iekavās ietvertais skaidrojums padara tiesību normu neskaidru. Vēršam uzmanību, ka iekavās ietvertais teksts var sašaurināt vai paplašināt normas tvērumu, tādējādi tiesību akta lietotājam varētu nebūt skaidrs, kāds ir konkrētās normas tvērums. | **Iebildums ņemts vērā** | Precizēts Ministru kabineta noteikumu projekta 3.5. un 3.15 punkts, tos izsakot šādā redakcijā:  “3. Konkursa nolikumā norāda:  3.5. projekta īstenošanas laiku un izmaksu attiecināmības periodu;  3.15. citu informāciju, ja nepieciešams.”  8. punkts ir svītrots no Ministru kabineta noteikumu projekta. |
| 6. | 3. Konkursa nolikumā norāda:  3.8. projekta atlases prasības un izvērtēšanas kritērijus; | **26.03.2018.**  Noteikumu projekta 3.8. apakšpunkts noteic, ka konkursa nolikumā norāda "projekta atlases prasības un izvērtēšanas kritērijus". Lūdzam precizēt minēto normu, nosakot, ka konkursa nolikumā, līdzīgi kā tas ir normatīvajos aktos, kas regulē publisko iepirkumu organizēšanu, norāda projekta atlases prasības un projekta pieteikumu izvērtēšanas kritērijus to nozīmīguma secībā, kritēriju vērtības un, ja attiecināms, vērtību diapazonus. | **Iebildums ņemts vērā** | Precizēts Ministru kabineta noteikumu 3.punkts, to izsakot šādā redakcijā:  “3. Konkursa nolikumā norāda:  3.11. projekta iesnieguma izvērtēšanas kritērijus un to vērtības;  3.12. projekta iesnieguma izvērtēšanas kārtību;  3.13. minimālo punktu skaitu atbilstoši izvērtēšanas kritērijiem, kas nepieciešams, lai projekta iesniegums varētu pretendēt uz granta saņemšanu;” |
| 7. | 6. Nākamajā dienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" ministrija savā mājaslapā un, ja projektu konkurss izsludināts saņēmējvalstī, vēstniecības mājaslapā ievieto detalizētu informāciju par projektu konkursu.  14. Lai atbildes uz ieinteresēto personu jautājumiem būtu pieejamas visām ieinteresētajām personām, ministrija tās publicē ministrijas mājaslapā, nenorādot personu, kas uzdevusi jautājumu.  26. Paziņojumu par projektu konkursa rezultātiem publicē ministrijas mājaslapā. | **26.03.2018.**  Lūdzam noteikumu projekta 6., 14. un 26. punktā lietoto terminu "mājaslapa" aizstāt ar juridiski korektu terminu "tīmekļa vietne". | **Iebildums ņemts vērā** | Precizēts Ministru kabineta noteikumu 7.punkts, to izsakot šādā redakcijā:  “7. Ministrija informāciju par konkursa izsludināšanu nākamajā darbdienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" izplata ministrijas tīmekļa vietnē un, ja projektu konkurss izsludināts saņēmējvalstī, attiecīgās valsts vēstniecības tīmekļa vietnē ievieto detalizētu informāciju par projektu konkursu.”  14. punkts ir svītrots no Ministru kabineta noteikumu projekta.  Precizēts Ministru kabineta noteikumu 11.punkts, to izsakot šādā redakcijā:  “11. Paziņojumu par projektu konkursa rezultātiem publicē ministrijas tīmekļa vietnē ne vēlāk kā nākamajā darbdienā pēc lēmuma pieņemšanas.” |
| 8. | 7. Ministrija nosaka kārtību, kādā diplomātiskās un konsulārās pārstāvniecības īsteno konkursu saņēmējvalstī.  15. Ministrija izstrādā un apstiprina projektu pieteikumu atvēršanas, pārbaudes un reģistrēšanas kārtību, projektu pieteikumu izvērtēšanas komisijas (turpmāk – komisija) izveidošanas un interešu konflikta novēršanas kārtību, pieteikumu izvērtēšanas, kā arī komisijas izvērtēšanas ziņojuma sagatavošanas, iesniegšanas un apstiprināšanas kārtību. | **26.03.2018. iebildums**  Lūdzam skaidrot, kāda normatīva akta veidā ir paredzēts noteikt noteikumu projekta 7. punktā minēto kārtību, kādā diplomātiskās un konsulārās pārstāvniecības īsteno konkursu saņēmējvalstī, kā arī noteikumu projekta 15. punktā minēto projektu pieteikumu atvēršanas, pārbaudes un reģistrēšanas kārtību, projektu pieteikumu izvērtēšanas komisijas izveidošanas un interešu konflikta novēršanas kārtību, pieteikumu izvērtēšanas, kā arī komisijas izvērtēšanas ziņojuma sagatavošanas, iesniegšanas un apstiprināšanas kārtību. Abi minētie noteikumu projekta punkti rada iespaidu, ka tajos ir mēģināts ietvert deleģējumu Ārlietu ministrijai izstrādāt iekšējo normatīvo aktu, kurā tiktu noteikta attiecīgajā noteikumu projekta punktā minētā kārtība. Vienlaikus vēršam uzmanību, ka šāds iekšējais normatīvais akts atbilstoši Valsts pārvaldes iekārtas likuma 72. panta ceturtajai daļai būs saistošs izdevējiestādei vai personām, attiecībā uz kurām tas izdots, un nebūs saistošs privātpersonai. Līdz ar to iekšējā normatīvā aktā iekļautās prasības privātpersonai nav jāievēro un tas nevar uzlikt pienākumu privātpersonai. Ievērojot minēto, lūdzam skaidrot noteikumu projekta 7. un 15. punkta būtību un tā ietekmi uz privātpersonu.  Vienlaikus vēršam uzmanību, ka likumdevējs ir pilnvarojis Ministru kabinetu noteikt projektu iesniegumu izvērtēšanas kārtību atbilstoši likumā noteiktajam pilnvarojumam. Ja likumā ir noteikts pilnvarojums Ministru kabinetam izdot noteikumus, Ministru kabinets nevar pārpilnvarot tos izdot citai iestādei, piemēram, ministrijai. Pilnvarojot Ministru kabinetu izdot noteikumus, likumā tiek noteikts arī Ministru kabineta pienākums šīs tiesības realizēt tādā apjomā un veidā, kā tas noteikts likumā. Ievērojot minēto norādām, ka projektu iesniegumu izvērtēšanas kārtība, t.sk. izvērtēšanas kritēriji, ir jāietver noteikumu projektā. Līdz ar to lūdzam precizēt noteikumu projektu, nodrošinot tā atbilstību likumā noteiktajam pilnvarojumam, t.sk. ietverot noteikumu projektā regulējumu par projektu iesniegumu izvērtēšanas kārtību. | **Iebildums ņemts vērā** | 12. punkts ir svītrots no Ministru kabineta noteikumu projekta**.** |
| 9. | 9. Ministrija nosaka kārtību, kādā diplomātiskās un konsulārās pārstāvniecības īsteno konkursu saņēmējvalstī. | **17.12.2018. iebildums**  Projekta 9. punktā noteikts, ka Ārlietu ministrija nosaka kārtību, kādā diplomātiskās un konsulārās pārstāvniecības īsteno konkursu saņēmējvalstī. Mūsu ieskatā minētā kārtība ir vērtējama kā iestādes iekšējais normatīvais akts. Vienlaikus norādām, ka atbilstoši Valsts pārvaldes iekārtas likuma 72. panta ceturtajā daļā noteiktajam iekšējais normatīvais akts ir saistošs iestādei (tās struktūrvienībai, darbiniekiem) vai amatpersonām, attiecībā uz kurām tas izdots.  Turklāt projektā paredzētais regulējums par Ārlietu ministrijas pienākumu izstrādātā kārtību, kādā diplomātiskās un konsulārās pārstāvniecības īsteno konkursu saņēmējvalstī, norāda uz iespējamu pilnvarojuma Ministru kabinetam pārpilnvarošanu iestādei, kas nav vērtējams kā atbalstošs regulējums. Ņemot vērā minēto, nepieciešams precizēt projektu, regulējumu par minēto kārtību iekļaujot projektā, vai anotācijā izvērsti skaidrot minētās kārtības būtību un tvērumu, un tās saistošo raksturu. | **Iebildums ņemts vērā** | 9. punkts ir svītrots no Ministru kabineta noteikumu projekta. |
| 10. | 12. Ministrija izstrādā un apstiprina kārtību, kādā notiek projektu iesniegumu atvēršana, pārbaude un reģistrēšana, projektu iesniegumu izvērtēšanas komisijas (turpmāk – komisija) izveidošana un interešu konflikta novēršana, kā arī komisijas izvērtēšanas ziņojuma sagatavošana, iesniegšana un apstiprināšana. | **17.12.2018. atkārtots iebildums**  Projekta 12. punktā noteikts, ka Ārlietu ministrija izstrādā un apstiprina kārtību, kādā notiek projektu iesniegumu atvēršana, pārbaude un reģistrēšana, projektu iesniegumu izvērtēšanas komisijas izveidošana un interešu konfliktu novēršana, kā arī komisijas izvērtēšanas ziņojuma sagatavošana, iesniegšana un apstiprināšana. Norādām, ka minētā kārtība ir vērtējama kā iestādes iekšējais normatīvais akts. Vienlaikus norādām, ka atbilstoši Valsts pārvaldes iekārtas likuma 72. panta ceturtajā daļā noteiktajam iekšējais normatīvais akts ir saistošs iestādei (tās struktūrvienībai, darbiniekiem) vai amatpersonām, attiecībā uz kurām tas izdots.  Turklāt projektā paredzētais regulējums par Ārlietu ministrijas pienākumu izstrādāt un apstiprināt minēto kārtību, norāda uz iespējamu pilnvarojuma Ministru kabinetam pārpilnvarošanu iestādei, kas nav vērtējams kā atbalstošs regulējums. Ņemot vērā minēto, lūdzam precizēt projektu, regulējumu par minēto kārtību iekļaujot projektā, vai anotācijā izvērsti skaidrot minētās kārtības būtību un tvērumu, un to saistošo raksturu.  Vienlaikus lūdzam izvērtēt, vai projekta 12. punktā minētā kārtība atbilst Starptautiskās palīdzības likuma 9. panta septītajā daļā noteiktajam pilnvarojumam Ministru kabinetam izdot noteikumus. Piemēram, minētajā pilnvarojumā nav noteiktas tiesības komisijas izveidošanai. Ņemot vērā minēto, atkārtoti norādām, ka nepieciešams izvērtēt projekta regulējuma atbilstību likumā noteiktajam pilnvarojumam.  Projekta 17. punktā ietverts regulējums par Ārlietu ministrijas apstiprinātu komisijas sastāvu. Atkārtoti norādām, ka ir apšaubāma minētā regulējuma atbilstība Starptautiskās palīdzības likuma 9. panta septītajā daļā noteiktajam pilnvarojumam Ministru kabinetam izdot noteikumus. Vēršam uzmanību uz to, ka minētajā pilnvarojumā nav noteiktas tiesības komisijas izveidošanai. Ņemot vērā minēto, norādām, ka nepieciešams izvērtēt projekta regulējuma atbilstību likumā noteiktajam pilnvarojumam.  Papildus norādām, ka nepieciešams precizēt projektu, jo komisijas sastāvu visdrīzāk apstiprina ārlietu ministrs, nevis Ārlietu ministrija. | **Iebildums ņemts vērā** | 12. punkts ir svītrots no Ministru kabineta noteikumu projekta**.** |
| 11. | 9. Ministrija izstrādā un apstiprina kārtību, kādā notiek projektu iesniegumu atvēršana, pārbaude un reģistrēšana, projektu iesniegumu izvērtēšanas komisijas (turpmāk – komisija) izveidošana un interešu konflikta novēršana, komisijas darbs projekta iesniegumu izvērtēšanas laikā, kā arī komisijas izvērtēšanas ziņojuma sagatavošana, iesniegšana un apstiprināšana.  14. Ministrija apstiprina komisijas sastāvu. Ministrijai ir tiesības komisijas sastāvā iekļaut neatkarīgus ekspertus, ņemot vērā projektu konkursa specifiku. | **22.03.2019.atkārtots iebildums**  Atkārtoti norādām uz projekta 9. punktā paredzētā regulējuma par komisijas izveidi un 14. punktā ietvertā regulējuma par to, ka Ārlietu ministrija apstiprina komisijas sastāvu, kā arī projektā ietvertā regulējuma par granta līguma saturu, tā noslēgšanu un projekta V nodaļā ietvertā regulējum neatbilstību Starptautiskās palīdzības likuma 9. panta septītajā daļā ietvertajam pilnvarojumam Ministru kabinetam. Pirmkārt, lūdzam šo iebildumu ietvert izziņā. Otrkārt, kā vienojāmies starpministriju sanāksmē, tad projektam nepieciešams pievienot Ministru kabineta sēdes protokollēmuma projektu, kurā ietverts uzdevums Ārlietu ministrijai noteiktā termiņā izstrādāt grozījumus Starptautiskās palīdzības likuma 9. panta septītajā daļā un paredzēt tajā skaidru, nepārprotamu un izsmeļošu pilnvarojumu Ministru kabinetam atbilstoši Latvijas Republikas Satversmes tiesas 2005.gada 21.novembra spriedumam lietā Nr.2005-03-0306.  Projekta 9. punktā noteikts, ka Ārlietu ministrija izstrādā un apstiprina kārtību, kādā notiek projektu iesniegumu atvēršana, pārbaude un reģistrēšana, projektu iesniegumu izvērtēšanas komisijas izveidošana un interešu konfliktu novēršana, komisijas darbs projektu izvērtēšanas laikā, kā arī komisijas izvērtēšanas ziņojuma sagatavošana, iesniegšana un apstiprināšana. Vēršam uzmanību uz to, ka projektā paredzētais regulējums par Ārlietu ministrijas pienākumu izstrādāt un apstiprināt minēto kārtību, norāda uz iespējamu pilnvarojuma Ministru kabinetam pārpilnvarošanu iestādei, kas nav vērtējams kā atbalstošs regulējums. | **Iebildums ņemts vērā**  Ņemot vērā panākto izpratni par to, ka projekta III sadaļas jautājumi, t.sk. 9. un 14.punktā paredzētās darbības ir nosakāmas konkursa nolikumā nevis Ministru kabineta noteikumos, tika veikti grozījumi “Starptautiskās palīdzības likumā” svītrojot pilnvarojumu Ministru kabinetam noteikt “kārtību kādā izvērtē projekta iesniegumus”.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | Precizēts Ministru kabineta noteikumu projekta 1. punkts. Projekta 3.punkts papildināts ar 3.12.apakšpunktu. Dzēsta projekta III sadaļa, t.sk., 9. un 14. punkts. |
| 12. | 8. Projektu pieteikumus iesniedz papīra formā (personīgi vai nosūtot pa pastu) vai elektroniska dokumenta formā atbilstoši normatīvajiem aktiem par elektronisko dokumentu noformēšanu. Ja projektu pieteikumi un to pielikumi iesniegti papīra formā, tos iesniedz arī elektroniski. | **26.03.2018.**  Norādām, ka no šobrīd piedāvātās noteikumu projekta 8. punkta otrā teikuma redakcijas skaidri neizriet, ko tieši nozīmē prasība, ka iesniegtie dokumenti papīra formātā ir jāiesniedz arī elektroniski. Proti, nav skaidrs, vai dokumentu iesniegšana arī elektroniski nozīmē, ka minētie dokumenti būtu jāietver elektronisko datu nesējā (piemēram, diskā vai zibatmiņā) un jāiesniedz kopā ar papīra formā iesniedzamajiem dokumentiem, vai arī tie būtu jāsūta pa e-pastu vai arī kādā citā veidā. Līdz ar to lūdzam skaidrot noteikumu projekta 8. punkta otrajā teikumā minēto par dokumentu iesniegšanu elektroniski, kā arī lūdzam precizēt noteikumu projekta 8. punktu, viennozīmīgi skaidri nosakot, kā tieši elektroniski būtu iesniedzami papīra formātā iesniegtie dokumenti. | **Iebildums ņemts vērā** | 10. punkts ir svītrots no Ministru kabineta noteikumu projekta. |
| 13. | 10. Projektu iesniegumus iesniedz papīra formā – personīgi vai nosūtot pa pastu – vai elektroniska dokumenta formā atbilstoši normatīvajiem aktiem par elektronisko dokumentu noformēšanu. Ja projektu iesniegums un tā pielikumi iesniegti papīra formā, tā kopiju iesniedz arī elektroniski, nosūtot uz konkursa nolikumā norādīto elektronisko pasta adresi. | **17.12.2018.**  Projekta 10. punktā ietverts regulējums par projektu iesniegumu iesniegšanas formu. Tieslietu ministrija norāda, ka Administratīvā procesa likums paredz, ka iesniegumu var iesniegt mutvārdos vai rakstveidā. Ņemot vērā to, ka ar projekta regulējumu tiek sašaurināts augstāka spēka normatīvajā aktā noteiktais regulējums, nepieciešams precizēt projektu vai anotācijā sniegt izvērstu un pamatotu skaidrojumu.  Papildus norādām, ka saskaņā ar Administratīvā procesa likuma 3. panta pirmajā daļā noteikto, šo likumu piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Līdz ar to, ja, piemēram, Starptautiskās palīdzības likumā, uz kura pamata izdots projekts, ir noteikta savādāka administratīvā procesa iestādē kārtība, arī projektā tā var atšķirties no vispārējiem administratīvā procesa principiem. | **Iebildums ņemts vērā** | 10. punkts ir svītrots no Ministru kabineta noteikumu projekta. |
| 14. | 16. Ja ministrija, izskatot projekta pieteikuma atbilstību atlases prasībām, konstatē, ka iesniegtajā projekta pieteikumā trūkst konkursa nolikumā prasītās informācijas, ministrija projekta iesniedzējam vienu reizi pieprasa papildu informāciju projekta pieteikuma precizēšanai, nosūtot pieprasījumu uz projekta iesniegumā norādīto elektroniskā pasta adresi. Ja ministrijas noteiktajā termiņā projekta iesniedzējs pieprasīto informāciju neiesniedz vai sniegtā informācija ir nepilnīga, ministrija projekta pieteikumu noraida un to tālāk nevērtē. | **26.03.2018.**  Noteikumu projekta 17.punkts noteic, ka "ministrija apstiprina komisijas sastāvu. Ministrijai ir tiesības komisijas sastāvā iekļaut neatkarīgus ekspertus, ņemot vērā projektu konkursa specifiku". Savukārt noteikumu projekta 16. punkts noteic, ka, "ja ministrija, izskatot projekta pieteikuma atbilstību atlases prasībām, konstatē, (…)". Atbilstoši noteikumu projekta 18. punktam komisija, nevis ministrija veic projektu pieteikumu izvērtēšanu, tādējādi noteikumu projekta 16. punktā ietvertā norāde uz to, ka "ministrija, izskatot projekta pieteikuma atbilstību atlases prasībām", ir pretrunā noteikumu projekta 17. un 18. punktam, jo tā paredz, ka projekta pieteikumus izvērtēšanas posmā veic gan ministrija, gan tās izveidota komisija. | **Iebildums ņemts vērā**  Ņemot vērā panākto izpratni par to, ka projekta III sadaļas jautājumi, t.sk. 13.punktā paredzētās darbības ir nosakāmas konkursa nolikumā nevis Ministru kabineta noteikumos, tika veikti grozījumi “Starptautiskās palīdzības likumā” svītrojot pilnvarojumu Ministru kabinetam noteikt “kārtību kādā izvērtē projekta iesniegumus”.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | 13. punkts ir svītrots no Ministru kabineta noteikumu projekta. |
| 15. | 21. Ministrijas lēmums ir administratīvs akts, kuru var pārsūdzēt Administratīvajā rajona tiesā. Tiesas lēmums ir galīgs un nav pārsūdzams. Lēmuma pārsūdzēšana neaptur tā darbību. Administratīvā rajona tiesa, taisot spriedumu, pārbauda lēmuma atbilstību normatīvajiem aktiem. | **26.03.2018.**  Noteikumu projekta 21. punkts noteic, ka "ministrijas lēmums ir administratīvs akts, kuru var pārsūdzēt Administratīvajā rajona tiesā. Tiesas lēmums ir galīgs un nav pārsūdzams. Lēmuma pārsūdzēšana neaptur tā darbību. Administratīvā rajona tiesa, taisot spriedumu, pārbauda lēmuma atbilstību normatīvajiem aktiem."  Vēršam uzmanību, ka atbilstoši Administratīvā procesa likuma (turpmāk – APL) APL 3. panta pirmajai daļai APL normas piemēro administratīvajā procesā iestādē, ciktāl citu likumu speciālajās tiesību normās nav noteikta cita kārtība. Savukārt atbilstoši APL 3. panta otrajai daļai administratīvais process tiesā notiek saskaņā APL normas normām. Ja cita likuma speciālā tiesību norma nosaka citu kārtību, kas nav pretrunā ar APL pamatmērķiem un principiem, administratīvajā procesā tiesā piemēro cita likuma speciālo tiesību normu. Tāpat norādām, ka saskaņā ar APL 67. panta otrās daļas 9. punktu rakstveidā izdota administratīvā akta sastāvdaļa ir "norāde, kur un kādā termiņā šo administratīvo aktu var apstrīdēt vai pārsūdzēt". APL 76. panta otrā daļa noteic, ka "administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ja administratīvo aktu apstrīd iestādē, kura to izdevusi, uz apstrīdēšanas procesu attiecas noteikumi, kas šajā likumā paredzēti attiecībā uz augstāku iestādi". Savukārt APL 246. panta trešā daļa noteic, ka "spriedumam jābūt tiesiskam un pamatotam".  Vienlaikus norādām, ka atbilstoši MK noteikumu Nr. 108 3. punktam, normatīvā akta projektā neietver normas, kas ir deklaratīvas, dublē augstāka vai tāda paša spēka normatīvā akta tiesību normās ietverto normatīvo regulējumu, kā arī dublē pašā normatīvā akta projektā ietverto normatīvo regulējumu. Ievērojot minēto, lūdzam svītrot noteikumu projekta 21. punktā ietverto norādi par to, ka Administratīvā rajona tiesa, taisot spriedumu, pārbauda lēmuma atbilstību normatīvajiem aktiem, jo šāds pienākums ir noteikts APL, līdz ar to minētās norādes ietveršana noteikumu projektā būtu pretēja MK noteikumu Nr. 108 3. punktam. | **Iebildums ņemts vērā** | 18. punkts ir svītrots no Ministru kabineta noteikumu projekta. |
| 16. | 21. Ministrijas lēmums ir administratīvs akts, kuru var pārsūdzēt Administratīvajā rajona tiesā. Tiesas lēmums ir galīgs un nav pārsūdzams. Lēmuma pārsūdzēšana neaptur tā darbību. Administratīvā rajona tiesa, taisot spriedumu, pārbauda lēmuma atbilstību normatīvajiem aktiem. | **17.12.2018.**  Projekta 21. punktā ietverts regulējums par Ārlietu ministrijas lēmuma būtību un tā pārsūdzēšanu. Pirmkārt, norādām, ka minētā norma pēc būtības ir deklaratīva, jo minētais regulējums daļēji jau ir noteikts Administratīvā procesa likumā. Otrkārt, norādām, ka Administratīvā procesa likuma 185. panta pirmā daļa paredz, ka pieteikuma iesniegšana tiesā par administratīvā akta atcelšanu, atzīšanu par spēku zaudējušu vai spēkā neesošu aptur administratīvā akta darbību no dienas, kad pieteikums saņemts tiesā. Tāpat minētais pants paredz, ka pirmajā daļā ietvertais regulējums neattiecas uz tiem gadījumiem, kad tas paredzēts citos likumos. Ņemot vērā minēto, norādām, ka projekta 21. punktā ietvertais regulējums ir jāsvītro, jo tas gan neatbilst augstāka juridiskā spēka normatīva akta regulējumam, gan daļēji dublē Administratīvā procesa likuma regulējumu.  Vienlaikus norādām, ka saskaņā ar Administratīvā procesa likuma 76. panta otrajā daļā noteikto administratīvo aktu var apstrīdēt padotības kārtībā augstākā iestādē; likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ja administratīvo aktu apstrīd iestādē, kura to izdevusi, uz apstrīdēšanas procesu attiecas noteikumi, kas šajā likumā paredzēti attiecībā uz augstāku iestādi. Līdz ar to anotācijā nepieciešams ietvert izvērstu skaidrojumu, kāpēc lēmums nav apstrīdams. | **Iebildums ņemts vērā** | 18. punkts ir svītrots no Ministru kabineta noteikumu projekta. |
| 17. | 18. Ministrijas lēmums ir administratīvs akts, kuru var pārsūdzēt Administratīvajā rajona tiesā. Tiesas nolēmums ir galīgs un nav pārsūdzams. Lēmuma pārsūdzēšana neaptur tā darbību. | **22.03.2019.**  Projekta 18. punktā ietverts regulējums par Ārlietu ministrijas lēmuma būtību un tā pārsūdzēšanu. Pirmkārt, atkārtoti norādām uz to, ka minētā norma pēc būtības ir deklaratīva, jo šis regulējums daļēji jau noteikts Administratīvā procesa likumā. Otrkārt, atkārtoti norādām uz to, ka Administratīvā procesa likuma 185. panta pirmā daļa paredz, ka pieteikuma iesniegšana tiesā par administratīvā akta atcelšanu, atzīšanu par spēku zaudējušu vai spēkā neesošu aptur administratīvā akta darbību no dienas, kad pieteikums saņemts tiesā. Tāpat minētais pants paredz, ka pirmajā daļā ietvertais regulējums neattiecas uz tiem gadījumiem, kad tas paredzēts citos likumos. Ņemot vērā minēto, atkārtoti norādām uz to, ka projekta 18. punktā ietvertais regulējums ir jāsvītro, jo tas gan neatbilst augstāka juridiskā spēka normatīvā akta regulējumam, gan daļēji dublē Administratīvā procesa likuma regulējumu.  Vienlaikus atkārtoti norādām uz to, ka saskaņā ar Administratīvā procesa likuma 76. panta otrajā daļā noteikto administratīvo aktu var apstrīdēt padotības kārtībā augstākā iestādē; likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ja administratīvo aktu apstrīd iestādē, kura to izdevusi, uz apstrīdēšanas procesu attiecas noteikumi, kas šajā likumā paredzēti attiecībā uz augstāku iestādi. Līdz ar to anotācijā ir nepieciešams ietvert izvērstu skaidrojumu, kāpēc lēmums nav apstrīdams. | **Iebildums ņemts vērā** | 18. punkts ir svītrots no Ministru kabineta noteikumu projekta. |
| 18. | 27. Ja vērtēšanas gaitā projekta pieteikumā ir konstatētas kļūdas vai nepilnības, taču projekta pieteikumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta pieteikumā, ar kuriem nedrīkst tikt izdarītas tādas izmaiņas projekta pieteikumā, kas būtu varējušas ietekmēt komisijas veikto projekta pieteikuma vērtējumu. Pieļaujamie precizējumi ir šādi:  27.1. novērst informācijas pretrunas dažādās projekta pieteikuma sadaļās;  27.2. izslēgt neatbilstošas aktivitātes;  27.3. precizēt projekta īstenošanas laika grafiku;  27.4. novērst aritmētiskās kļūdas projekta budžetā;  27.5. precizēt atsevišķas budžeta pozīcijas atbilstoši noteiktajiem izmaksu ierobežojumiem;  27.6. samazināt izmaksas, kas pārsniedz vidējās tirgus cenas;  27.7. izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai;  27.8. sniegt papildu informāciju, skaidrojumu vai pamatojumu, ja projekta pieteikumā iekļautā informācija ir nepilnīga, neskaidra vai pretrunīga;  27.9. veikt citus labojumus, lai nodrošinātu projekta pieteikuma atbilstību konkursa nolikumā minētajiem nosacījumiem.  28. Projekta iesniedzējs precizēto projekta pieteikumu iesniedz lēmumā norādītajā termiņā. Ministrija izskata precizēto projekta pieteikumu un sagatavo atzinumu par lēmumā iekļauto nosacījumu izpildi. Ja ministrijas atzinums ir pozitīvs, ministrija nosūta projekta iesniedzējam piedāvājumu slēgt granta līgumu. Ja atzinums ir negatīvs vai projekta iesniedzējs nav nodrošinājis lēmumā iekļauto nosacījumu izpildi noteiktajā termiņā, ministrija atceļ iepriekš pieņemto lēmumu par granta piešķiršanu ar nosacījumiem un pieņem lēmumu par projekta pieteikuma noraidīšanu. Lēmumu nosūta projekta iesniedzējam atbilstoši šo noteikumu 22.punktam. | **26.03.2018.**  Noteikumu projekta VII nodaļas "Granta līguma slēgšana" 27. un 28. punkts paredz projekta iesniedzēja tiesības precizēt projekta pieteikumu pēc lēmuma pieņemšanas par granta piešķiršanu ar nosacījumiem, t.sk., neatbilstošu aktivitāšu izslēgšanu, neattiecināmo izmaksu vai izmaksu, kas nav nepieciešamas projekta aktivitāšu īstenošanai, izslēgšanu, kā arī veikt citus labojumus, lai nodrošinātu projekta pieteikuma atbilstību projektu konkursa nolikumā minētajiem nosacījumiem. Uzskatām, ka minētās izmaiņas projekta pieteikumā ir būtiskas. Proti, tās ir tādas, kas būtu varējušas ietekmēt komisijas veikto projekta pieteikuma vērtējumu. Turklāt Tieslietu ministrijas ieskatā šiem nosacījumiem ir jābūt iekļautiem noteikumu projekta V nodaļā "Projektu pieteikumu izvērtēšana".  Norādām, ka piemērotāk būtu noteikt minēto kārtību līdzīgu publiskajos iepirkumos esošajai kārtībai, proti, ka komisija izvērtē projekta iesniegumu un šajā stadijā pretendents var precizēt piedāvājumu. Taču, ja piedāvājums netiek precizēts līdz komisijas ziņojuma sagatavošanai vai arī pēc precizēšanas tas joprojām neatbilst prasībām, tad projekta iesniegums tiek noraidīts. Savukārt no piedāvātās noteikumu projekta redakcijas izriet, ka granta pretendents var precizēt iesniegto projekta iesniegumu arī pēc komisijas ziņojuma sagatavošanas jeb stadijā, kad projektu iesniegumus vērtē ministrija, kas Tieslietu ministrijas ieskatā nebūtu atbalstāmi. Turklāt norādām, ka spēkā esošajos noteikumos šāda iespēja netika paredzēta, t.i., komisijas vērtēšanas laikā viss tika novērsts un ministrija tikai slēdza līgumu un veica projekta īstenošanas uzraudzības funkciju. Tādējādi Tieslietu ministrijas ieskatā nepieciešams izvērtēt, vai uz līguma slēgšanu būtu jāvirza nepilnīgi izstrādāti projektu pieteikumi, un lūdzam attiecīgi precizēt noteikumu projektu. | **Iebildums ņemts vērā**  Ņemot vērā panākto izpratni par to, ka projekta III sadaļas jautājumi, t.sk. 13.punktā paredzētās darbības ir nosakāmas konkursa nolikumā nevis Ministru kabineta noteikumos, tika veikti grozījumi “Starptautiskās palīdzības likumā” svītrojot pilnvarojumu Ministru kabinetam noteikt “kārtību kādā izvērtē projekta iesniegumus”.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | 24. un 25. punkts ir svītrots no Ministru kabineta noteikumu projekta. |
| 19. | 16. Ja ministrija, izskatot projekta iesnieguma atbilstību atlases prasībām, konstatē, ka iesniegtajā projekta iesniegumā trūkst konkursa nolikumā prasītās informācijas, ministrija projekta iesniedzējam vienu reizi pieprasa papildu informāciju projekta iesnieguma precizēšanai, nosūtot pieprasījumu uz projekta iesniegumā norādīto elektroniskā pasta adresi vai oficiālo elektronisko adresi, ja tāda ir izveidota. Ja ministrijas noteiktajā termiņā projekta iesniedzējs pieprasīto informāciju neiesniedz vai sniegtā informācija ir nepilnīga, ministrija projekta iesniegumu noraida un to tālāk nevērtē.  27. Ja vērtēšanas gaitā projekta iesniegumā ir konstatētas kļūdas vai nepilnības, taču projekta iesniegumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta iesniegumā, ar kuriem nedrīkst tikt izdarītas tādas izmaiņas projekta iesniegumā, kas būtu varējušas ietekmēt komisijas veikto projekta iesnieguma vērtējumu. Pieļaujamie precizējumi ir šādi:  27.8. precizēt projekta iesniegumu un sniegt papildu informāciju, skaidrojumu vai pamatojumu, ja projekta iesniegumā iekļautā informācija ir nepilnīga, neskaidra vai pretrunīga, lai nodrošinātu projekta iesnieguma atbilstību konkursa nolikumā minētajiem nosacījumiem. | **17.12.2018.**  Projekta 16. punktā un 27.8. apakšpunktā ietverts regulējums par papildu informācijas pieprasīšanu. Norādām, ka jau Administratīvā procesa likuma 59. pants paredz vispārīgu regulējumu par informācijas iegūšanu. Lūdzam izvērtēt, vai projektā ietvertais regulējums nedublē likumā noteikto. Atbilstoši izvērtējumam nepieciešams precizēt projektu vai anotācijā sniegt skaidrojumu. | **Iebildums ņemts vērā**  Ņemot vērā panākto izpratni par to, ka projekta III sadaļas jautājumi, t.sk. 13.punktā paredzētās darbības ir nosakāmas konkursa nolikumā nevis Ministru kabineta noteikumos, tika veikti grozījumi “Starptautiskās palīdzības likumā” svītrojot pilnvarojumu Ministru kabinetam noteikt “kārtību kādā izvērtē projekta iesniegumus”.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | 13. un 24. punkts ir svītrots no Ministru kabineta noteikumu projekta. |
| 20. | 13. Ja ministrija, izskatot projekta iesnieguma atbilstību atlases prasībām, konstatē, ka iesniegtajā projekta iesniegumā trūkst konkursa nolikumā prasītās informācijas, ministrija projekta iesniedzējam vienu reizi pieprasa papildu informāciju projekta iesnieguma precizēšanai, nosūtot pieprasījumu uz projekta iesniegumā norādīto elektroniskā pasta adresi vai oficiālo elektronisko adresi, ja tāda ir izveidota. Ja ministrijas noteiktajā termiņā projekta iesniedzējs pieprasīto informāciju neiesniedz vai sniegtā informācija ir nepilnīga, ministrija projekta iesniegumu noraida un to tālāk nevērtē.  24. Ja vērtēšanas gaitā projekta iesniegumā ir konstatētas kļūdas vai nepilnības, taču projekta iesniegumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta iesniegumā, ar kuriem nedrīkst tikt izdarītas tādas izmaiņas projekta iesniegumā, kas būtu varējušas ietekmēt komisijas veikto projekta iesnieguma vērtējumu. Pieļaujamie precizējumi ir šādi:  24.8. precizēt projekta iesniegumu un sniegt papildu informāciju, skaidrojumu vai pamatojumu, ja projekta iesniegumā iekļautā informācija ir nepilnīga, neskaidra vai pretrunīga, lai nodrošinātu projekta iesnieguma atbilstību konkursa nolikumā minētajiem nosacījumiem.” | **22.03.2019.**  Projekta 13. punktā un 24.8. apakšpunktā ir ietverts regulējums par papildu informācijas pieprasīšanu. Atkārtoti norādām uz to, ka jau Administratīvā procesa likuma 59. pants paredz vispārīgu regulējumu par informācijas iegūšanu. Vēršam uzmanību, ka atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Līdz ar to atkārtoti lūdzam izvērtēt, vai projektā ietvertais regulējums nedublē likumā noteikto. Atbilstoši izvērtējumam nepieciešams precizēt projektu vai anotācijā sniegt attiecīgu skaidrojumu. | **Iebildums ņemts vērā**  Ņemot vērā panākto izpratni par to, ka projekta III sadaļas jautājumi, t.sk. 13.punktā paredzētās darbības ir nosakāmas konkursa nolikumā nevis Ministru kabineta noteikumos, tika veikti grozījumi “Starptautiskās palīdzības likumā” svītrojot pilnvarojumu Ministru kabinetam noteikt “kārtību kādā izvērtē projekta iesniegumus”.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.” | 13. un 24. punkts ir svītrots no Ministru kabineta noteikumu projekta. |
| 21. | 28. Projekta iesniedzējs precizēto projekta iesniegumu iesniedz lēmumā norādītajā termiņā. Ministrija izskata precizēto projekta iesniegumu un sagatavo atzinumu par lēmumā iekļauto nosacījumu izpildi. Ja ministrijas atzinums ir pozitīvs, ministrija nosūta projekta iesniedzējam piedāvājumu slēgt granta līgumu. Ja atzinums ir negatīvs vai projekta iesniedzējs nav nodrošinājis lēmumā iekļauto nosacījumu izpildi noteiktajā termiņā, ministrija atceļ iepriekš pieņemto lēmumu par granta piešķiršanu ar nosacījumiem un pieņem lēmumu par projekta iesnieguma noraidīšanu. | **17.12.2018. iebildums**  Projekta 28. punktā cita starpā ietverts regulējums par nelabvēlīga administratīvā akta izdošanu, proti, lēmuma par granta piešķiršanu ar nosacījumiem atcelšanu. Norādām, ka saskaņā ar Administratīvā procesa likuma 11. pantā noteikto privātpersonai nelabvēlīgu administratīvo aktu izdot vai faktisku rīcību veikt iestāde var uz Latvijas Republikas Satversmes likuma, kā arī uz starptautisko tiesību normas pamata. Ministru kabineta noteikumi vai pašvaldību saistošie noteikumi var būt par pamatu šādam administratīvajam aktam vai faktiskai rīcībai tikai tad, ja Latvijas Republikas Satversmē, likumā vai starptautisko tiesību normā tieši vai netieši ir ietverts pilnvarojums Ministru kabinetam, izdodot noteikumus, vai pašvaldībām, izdodot saistošos noteikumus, tajos paredzēt šādus administratīvos aktus vai faktisko rīcību.  Ņemot vērā minēto, norādām, ka minētā regulējuma ietveršana projektā neatbilst Starptautiskās palīdzības likuma 9. panta septītajā daļā ietvertajam pilnvarojumam. Līdz ar to nepieciešams precizēt projektu vai anotācijā ietvert izvērstu un pamatotu skaidrojumu. | **Iebildums ir ņemts vērā** | 25. punkts ir svītrots no Ministru kabineta noteikumu projekta. |
| 22. | 25. Projekta iesniedzējs precizēto projekta iesniegumu iesniedz lēmumā norādītajā termiņā. Ministrija izskata precizēto projekta iesniegumu un sagatavo atzinumu par lēmumā iekļauto nosacījumu izpildi. Ja ministrijas atzinums ir pozitīvs, ministrija nosūta projekta iesniedzējam piedāvājumu slēgt granta līgumu. Ja atzinums ir negatīvs vai projekta iesniedzējs nav nodrošinājis lēmumā iekļauto nosacījumu izpildi noteiktajā termiņā, ministrija atceļ iepriekš pieņemto lēmumu par granta piešķiršanu ar nosacījumiem un pieņem lēmumu par projekta iesnieguma noraidīšanu. | **22.03.2019. atkārtots iebildums**  Projekta 25. punktā cita starpā ietverts regulējums par nelabvēlīga administratīvā akta izdošanu, proti, lēmuma par granta piešķiršanu ar nosacījumiem atcelšanu. Norādām, ka saskaņā ar Administratīvā procesa likuma 11. pantā noteikto privātpersonai nelabvēlīgu administratīvo aktu izdot vai faktisku rīcību veikt iestāde var uz Satversmes, likuma, kā arī uz starptautisko tiesību normas pamata. Ministru kabineta noteikumi vai pašvaldību saistošie noteikumi var būt par pamatu šādam administratīvajam aktam vai faktiskai rīcībai tikai tad, ja Satversmē, likumā vai starptautisko tiesību normā tieši vai netieši ir ietverts pilnvarojums Ministru kabinetam, izdodot noteikumus, vai pašvaldībām, izdodot saistošos noteikumus, tajos paredzēt šādus administratīvos aktus vai faktisko rīcību. Ņemot vērā minēto, atkārtoti norādām uz to, ka minētā regulējuma ietveršana projektā neatbilst Starptautiskās palīdzības likuma 9. panta septītajā daļā ietvertajam pilnvarojumam. Līdz ar to nepieciešams precizēt projektu vai anotācijā ietvert izvērstu un pamatotu skaidrojumu. | **Iebildums ņemts vērā**  2020.gada 16.janvārī Saeima 3.lasījumā apstiprināja grozījumus “Starptautiskās palīdzības likumā”.  TM iebildumā norādītās normas par nelabvēlīga administratīvā akta izdošanu ir noteiktas likuma 9.panta 7. un 8. daļā.  Grozījumi “Starptautiskās palīdzības likumā” 9. panta 7.daļu izsaka šādā redakcijā:  “(7) Kārtību, kādā sagatavo un izsludina granta projektu konkursus, pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus, nosaka Ministru kabinets.”  Grozījumi “Starptautiskās palīdzības likumā” 9. pantu papildina ar 8.daļu šādā redakcijā:  “(8) Grantu nepiešķir šādos gadījumos:  1) projekta iesniegums neatbilst konkursa nolikumā norādītajam prasībām;  2) konkursā pieejamais finansējums ir nepietiekams, lai piešķirtu grantu projekta īstenošanai;  3) ir objektīvs pamatojums, kāpēc ministrija nevar slēgt granta līgumu ar projekta iesniedzēju (piemēram, nepārvaramas varas apstākļi, specifiski apstākļi saņēmējvalstī, kas liedz īstenot projektu).” | 25. punkts ir svītrots no Ministru kabineta noteikumu projekta. |
| 23. | 33. Terminētu projektu konkursu noslēdz ar lēmuma pieņemšanu. Beztermiņa projektu konkursu noslēdz, ja projektu konkursam paredzētais finansējums vairs nav pieejams. | **26.03.2018.**  Vēršam uzmanību, ka noteikumu projekta 33. punktā šobrīd nav ietverta informācija par to, kā tiks paziņots par beztermiņa projektu konkursa noslēgumu, kas savukārt var negatīvi ietekmēt potenciālos projektu iesniedzējus. Līdz ar to lūdzam precizēt noteikumu projekta 33. punktu, skaidri nosakot, kā tiks paziņots par beztermiņa projektu konkursa noslēgumu. | **Iebildums ņemts vērā** | Precizēts Ministru kabineta noteikumu 16.punkts, to izsakot šādā redakcijā:  “16. Terminētu projektu konkursu noslēdz ar lēmuma pieņemšanu. Beztermiņa projektu konkursu noslēdz, ja projektu konkursam paredzētais finansējums vairs nav pieejams. Beztermiņa projektu konkurss uzskatāms par noslēgtu pēc paziņojuma publicēšanas ministrijas tīmekļa vietnē.” |
| 24. | 36. Pēc projekta īstenošanas granta saņēmējs iesniedz ministrijai līgumā noteiktās projekta atskaites. Ministrija izvērtē granta saņēmēja iesniegto atskaiti. | **26.03.2018.**  Vēršam uzmanību, ka noteikumu projekta 36. punktā nav noteikts termiņš, kādā ministrija izvērtē granta saņēmēja iesniegto atskaiti. Līdz ar to lūdzam precizēt noteikumu projekta 36. punktu, skaidri nosakot termiņu, kādā ministrija izvērtē minēto atskaiti. | **Panākta vienošanās starpministriju sanāksmē**  Vienots termiņš tiek iestrādāts granta līgumā, kas pēc vienota parauga tiek noslēgts ar visiem granta saņēmējiem. Šis termiņš var būt atšķirīgs atkarībā no konkursa, piemēram, granta projektu konkursam nepieciešams garāks termiņš nekā līdzfinansējuma granta projektu konkursam. | Precizēts Ministru kabineta noteikumu 19.punkts, to izsakot šādā redakcijā:  “19. Pēc projekta īstenošanas granta saņēmējs iesniedz ministrijai granta līgumā noteiktās projekta atskaites granta līgumā noteiktajā termiņā. Ministrija izvērtē granta saņēmēja iesniegto atskaiti granta līgumā noteiktajā termiņā.” |
| 25. | 38. Ja pēc iesniegtās atskaites izskatīšanas ministrija konstatē, ka granta saņēmējs finansējumu ir izlietojis neatbilstoši nolikumam un noslēgtajam granta līgumam, ministrija ir tiesīga pieprasīt granta saņēmējam atmaksāt neizlietotos, neatbilstoši un nepamatoti izlietotos finanšu līdzekļus ministrijas noteiktajā termiņā. | **26.03.2018.**  Norādām, ka no noteikumu projekta neizriet, pēc kādiem principiem paredzēts noteikt noteikumu projekta 38. punktā minēto termiņu, kādā granta saņēmējam būs jāatmaksā neizlietotos vai nepamatoti un neatbilstoši izlietotos finanšu līdzekļus. Uzskatām, ka tādējādi var tikt radīta situācija, ka nepamatoti izlietotu finanšu līdzekļu atmaksas gadījumā dažādiem granta saņēmējiem var tikt noteikts dažāds finanšu līdzekļu atmaksas termiņš, kas nebalstās vienotā pieejā un nav noteikts pēc vienotiem noteikumiem. Līdz ar to lūdzam izvērtēt iespēju noteikumu projekta 38. punktā noteikt vienotu pārmaksāto finanšu līdzekļu atmaksas termiņu vai arī identificēt šāda termiņa noteikšanas kritērijus. | **Panākta vienošanās starpministriju sanāksmē**  Skaidrojam, ka konkursa nolikuma pielikumā esošajā granta līguma paraugā ir noteikts 10 darbdienas. Vēlamies šo termiņu atstāt līgumā, nevis Ministru kabineta noteikumos, lai gadījumā, ja ministrijai tiks lūgts pagarināt līdzekļu atmaksas termiņu, ministrijai būtu iespēja ļaut to pagarināt. | Precizēts Ministru kabineta noteikumu projekta 21.punkts, to izsakot šādā redakcijā:  “21. Ja pēc iesniegtās atskaites izskatīšanas ministrija konstatē, ka granta saņēmējs finansējumu ir izlietojis neatbilstoši konkursa nolikumam un noslēgtajam granta līgumam, ministrija pieprasa granta saņēmējam atmaksāt neizlietotos, neatbilstoši vai nepamatoti izlietotos finanšu līdzekļus granta līgumā noteiktajā termiņā.” |
| 26. | 40. Atalgojuma apmēru personai, kura ir iesaistīta attīstības sadarbības projekta īstenošanā, dienas naudas un viesnīcas izdevumu apmēru aprēķina saskaņā ar Ministru kabineta 2010.gada 27.jūlija noteikumiem Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru”. | **26.03.2018.**  Vēršam uzmanību, ka atbilstoši MK noteikumu Nr. 108 115. punktam noslēguma jautājumos nosaka pārejas kārtību no pastāvošā tiesiskā regulējuma uz jauno tiesisko regulējumu, taču noslēguma jautājumos neietver normas, kas darbojas pastāvīgi. Tieslietu ministrijas ieskatā noteikumu projekta 40. punkts nav uzskatāms par noslēguma jautājumu, jo tā ir pastāvīgi darbojošās norma, līdz ar to tā nebūtu iekļaujama noteikumu projekta IX nodaļā "Noslēguma jautājumi". Ievērojot minēto, lūdzam precizēt noteikumu projektu, tā 40. punktu ietverot kādā citā noteikumu projekta nodaļā. | **Iebildums ņemts vērā** | 40. punkts ir svītrots no Ministru kabineta noteikumu projekta. |
| 27. | 2. Ārlietu ministrija (turpmāk – ministrija) izstrādā Latvijas Republikā vai saņēmējvalstī izsludināma projektu konkursa nolikumu finansējuma vai līdzfinansējuma piešķiršanai vai projektu konkursa nolikumu finansējuma piešķiršanai priekšizpētes vizīšu īstenošanai (turpmāk – nolikums).  3. Konkursa nolikumā norāda: [...]. | **26.03.2018.**  Vienlaikus, lai nodrošinātu vienveidīgu terminu lietošanu, izsakām priekšlikumus precizēt noteikumu projektu. Proti, noteikumu projekta 2. punktā noteikts turpmāk lietojamais termins “nolikums”, savukārt noteikumu projekta 3. punktā lietots termins “konkursa nolikums”. | **Priekšlikums ņemts vērā** | Precizēts Ministru kabineta noteikumu projekta 2.punkts, to izsakot šādā redakcijā:  “2. Ārlietu ministrija (turpmāk – ministrija) izstrādā Latvijas Republikā vai saņēmējvalstī izsludināma projektu konkursa nolikumu finansējuma vai līdzfinansējuma piešķiršanai vai projektu konkursa nolikumu finansējuma piešķiršanai priekšizpētes vizīšu īstenošanai (turpmāk – konkursa nolikums).” |
| 28. | 10. Ja ir izsludināts terminēts projektu konkurss, projektu pieteikumus līdz projektu pieteikumu izvērtēšanas uzsākšanai glabā neatvērtus. Projektu pieteikumus atver izvērtēšanai nākamajā darbdienā pēc projektu konkursā noteiktā projektu pieteikumu iesniegšanas termiņa beigām. Projekta pieteikumu, kas saņemts pēc projektu konkursa nolikumā noteiktā termiņa, nevērtē un neatvērtu nosūta atpakaļ pieteikuma iesniedzējam. | **26.03.2018.**  Tāpat iesakām precizēt noteikumu projekta 10. punktu, terminu “pieteikuma iesniedzējs” aizstājot ar pārējos noteikumu projekta punktos lietoto terminu “projekta iesniedzējs”. | **Priekšlikums ņemts vērā** | 10. punkts ir svītrots no Ministru kabineta noteikumu projekta. |
| 29. | 10. Ja ir izsludināts terminēts projektu konkurss, projektu pieteikumus līdz projektu pieteikumu izvērtēšanas uzsākšanai glabā neatvērtus. Projektu pieteikumus atver izvērtēšanai nākamajā darbdienā pēc projektu konkursā noteiktā projektu pieteikumu iesniegšanas termiņa beigām. Projekta pieteikumu, kas saņemts pēc projektu konkursa nolikumā noteiktā termiņa, nevērtē un neatvērtu nosūta atpakaļ pieteikuma iesniedzējam. | **26.03.2018.**  Tāpat iesakām precizēt noteikumu projekta 10. punktu, terminu "pieteikuma iesniedzējs" aizstājot ar pārējos noteikumu projekta punktos lietoto terminu "projekta iesniedzējs". | **Priekšlikums ņemts vērā** | 10. punkts ir svītrots no Ministru kabineta noteikumu projekta. |
| 30. | IV. Lēmuma pieņemšana par konkursa rezultātiem | **17.12.2018.**  Lūdzam precizēt projekta IV nodaļas nosaukumu atbilstoši Starptautiskās palīdzības likuma 9. panta septītajā daļā ietvertajam pilnvarojumam (proti, lēmuma pieņemšana par konkursu uzvarētājiem). | **Iebildums ņemts vērā**  Saskaņā ar grozījumiem “Starptautiskās palīdzības likuma” 9.panta 7.daļā precizēts projekta III nodaļas nosaukums. | Ministru kabineta noteikumu projekta. III. nodaļas nosaukums izteikts jaunā redakcijā: “III. Lēmuma pieņemšana par grantu piešķiršanu, granta līgumu noslēgšanu un konkursa pabeigšanu”. |
| 31. | 14. Ministrija apstiprina komisijas sastāvu. Ministrijai ir tiesības komisijas sastāvā iekļaut neatkarīgus ekspertus, ņemot vērā projektu konkursa specifiku. | **22.03.2019.**  Projekta 14. punktā ietverts regulējums par Ārlietu ministrijas apstiprinātu komisijas sastāvu. Atkārtoti norādām uz to, ka nepieciešams precizēt projektu, jo komisijas sastāvu visdrīzāk apstiprina ārlietu ministrs, nevis Ārlietu ministrija. | **Iebildums ņemts vērā** | 14. punkts ir svītrots no Ministru kabineta noteikumu projekta. |
| **Finanšu ministrija** | | | | |
| 32. | Ministru kabineta noteikumu “Kārtība, kādā īsteno granta projektu konkursus” projekta sākotnējās ietekmes novērtējuma ziņojums (anotācija) | **23.03.2018.**  Ierosinām papildināt anotācijas VII sadaļas 3.punktu ar informāciju, ka finansējums granta projektu īstenošanai tiek nodrošināts Ārlietu ministrijas budžeta programmā 07.00.00 “Attīstības sadarbības projekti un starptautiskā palīdzība” paredzēto līdzekļu ietvaros. | **Priekšlikums ņemts vērā** | Papildināts anotācijas VII sadaļas 3.punkts: “3. Cita informācija  Finansējums granta projektu īstenošanai tiek nodrošināts Ārlietu ministrijas budžeta programmā 07.00.00 “Attīstības sadarbības projekti un starptautiskā palīdzība” paredzēto līdzekļu ietvaros.” |
| **Iekšlietu ministrija** | | | | |
| 33. | 6. Nākamajā dienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" ministrija savā mājaslapā un, ja projektu konkurss izsludināts saņēmējvalstī, vēstniecības mājaslapā ievieto detalizētu informāciju par projektu konkursu. | **26.03.2018.**  Aizstāt projekta 6. punktā vārdu “dienā” ar vārdu “darbdienā”, ņemot vērā projekta 5. punktā noteikto, ka projektu konkurss uzskatāms par izsludinātu nākamajā darbdienā pēc paziņojuma par konkursa izsludināšanu publicēšanas oficiālajā izdevumā “Latvijas Vēstnesis”. | **Priekšlikums ņemts vērā** | Precizēts Ministru kabineta noteikumu 7.punkts, to izsakot šādā redakcijā:  “7. Ministrija informāciju par konkursa izsludināšanu nākamajā darbdienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" izplata ministrijas tīmekļa vietnē un, ja projektu konkurss izsludināts saņēmējvalstī, attiecīgās valsts vēstniecības tīmekļa vietnē ievieto detalizētu informāciju par projektu konkursu.” |
| 34. | 40. Atalgojuma apmēru personai, kura ir iesaistīta attīstības sadarbības projekta īstenošanā, dienas naudas un viesnīcas izdevumu apmēru aprēķina saskaņā ar Ministru kabineta 2010.gada 27.jūlija noteikumiem Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru”. | **26.03.2018.**  Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 115. punktu noslēguma jautājumos nosaka pārejas kārtību no pastāvošā tiesiskā regulējuma uz jauno tiesisko regulējumu. Noslēguma jautājumos neietver normas, kas darbojas pastāvīgi. Vēršam uzmanību uz to, ka projekta 40. punkts nosaka saskaņā ar kādu tiesību aktu personai, kura ir iesaistīta attīstības sadarbības projekta īstenošanā, nosaka atalgojuma apmēru, kā arī aprēķina dienas naudu un viesnīcas izdevumus. Šī projekta norma ir pastāvīga norma un līdz ar to nav iekļaujama projekta noslēguma jautājumos. Ievērojot minēto, precizēt projektu. | **Priekšlikums ņemts vērā** | 40. punkts ir svītrots no Ministru kabineta noteikumu projekta. |
| 35. | 40. Atalgojuma apmēru personai, kura ir iesaistīta attīstības sadarbības projekta īstenošanā, dienas naudas un viesnīcas izdevumu apmēru aprēķina saskaņā ar Ministru kabineta 2010.gada 27.jūlija noteikumiem Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru”. | **26.03.2018.**  Aizstāt projekta 40. punktā vārdu “Atalgojuma” ar vārdu “Atlīdzības”, ievērojot Ministru kabineta 2010. gada 27. jūlija noteikumos Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru” noteikto. | **Priekšlikums ņemts vērā** | 40. punkts ir svītrots no Ministru kabineta noteikumu projekta. |
| 36. | 41. Atzīt par spēku zaudējušiem Ministru kabineta 2010.gada 5.janvāra noteikumus Nr. 2 “Kārtība, kādā īsteno granta projektu konkursus” (Latvijas Vēstnesis, 08.01.2010., Nr. 4 (4196)). | **26.03.2018.**  Precizēt projekta 41. punktā norādi uz noteikumu un to grozījumu publikācijām laikrakstā “Latvijas Vēstnesis” atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 159.7. apakšpunktā noteiktajam. | **Priekšlikums ņemts vērā** | Precizēts Ministru kabineta noteikumu projekta 23.punkts, to izsakot šādā redakcijā:  “23. Atzīt par spēku zaudējušiem Ministru kabineta 2010.gada 5.janvāra noteikumus Nr. 2 “Kārtība, kādā īsteno granta projektu konkursus” (Latvijas Vēstnesis, 2010, 4. nr.; 2013, 58. nr., 163. nr.).” |
| **Labklājības ministrija** | | | | |
| 37. | 1. Noteikumi nosaka kārtību, kādā sagatavo un izsludina granta projektu (turpmāk – projekts) konkursus (turpmāk – konkurss), izvērtē projektu pieteikumus, pieņem lēmumu par konkursu uzvarētājiem un slēdz granta līgumu par projekta īstenošanu. | **13.03.2018.**  Lūdzam izvērtēt iespēju precizēt noteikumu projekta 1.punktu, vārdus “konkursu uzvarētājiem” aizstājot ar vārdiem “granta saņēmējiem”, lai nodrošinātu vienotas terminoloģijas lietojumu visā noteikumu projektā. | **Priekšlikums atsaukts starpinstitūciju sanāksmē** | Ministru kabineta noteikumu projekta 1.punkts izteikts šādā redakcijā:  “1. Noteikumi nosaka kārtību, kādā sagatavo un izsludina granta projektu (turpmāk – projekts) konkursu (turpmāk – konkurss), pieņem lēmumus par grantu piešķiršanu, granta līgumu noslēgšanu un konkursa noslēgšanu, uzrauga un kontrolē projektu īstenošanu, kā arī gadījumus, kad granta saņēmējs atmaksā piešķirtos finanšu līdzekļus.” |
| 38. | 15. Ministrija izstrādā un apstiprina projektu pieteikumu atvēršanas, pārbaudes un reģistrēšanas kārtību, projektu pieteikumu izvērtēšanas komisijas (turpmāk – komisija) izveidošanas un interešu konflikta novēršanas kārtību, pieteikumu izvērtēšanas, kā arī komisijas izvērtēšanas ziņojuma sagatavošanas, iesniegšanas un apstiprināšanas kārtību. | **13.03.2018.**  Aicinām precizēt noteikumu projekta 15.punktu, strukturējot to ar apakšpunktiem, lai uzskatāmi uzskaitītu kārtības, kādas plānots izstrādāt, jo šobrīd nav skaidri saprotams, cik kārtības kopumā plānots izstrādāt. | **Priekšlikums ņemts vērā** | 9.punkts ir svītrots no Ministru kabineta noteikumu projekta. |
| 39. | 24. Ja vērtēšanas gaitā projekta iesniegumā ir konstatētas kļūdas vai nepilnības, taču projekta iesniegumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta iesniegumā, ar kuriem nedrīkst tikt izdarītas tādas izmaiņas projekta iesniegumā, kas būtu varējušas ietekmēt komisijas veikto projekta iesnieguma vērtējumu. Pieļaujamie precizējumi ir šādi:  24.2. izslēgt neatbilstošas aktivitātes atbilstoši konkursa nolikumā norādītajam; | **19.03.2019.**  Vienlaikus izsakām priekšlikumu izvērtēt iespēju precizēt noteikumu projekta 24.2.apakšpunktu, izsakot to šādā redakcijā:  "24.2. izslēgt aktivitātes, kas neatbilst konkursa nolikumā norādītajam", ņemot vērā, ka konkursa nolikumā netiek norādītas neatbilstošas aktivitātes. | **Priekšlikums ņemts vērā** | 24.punkts ir svītrots no Ministru kabineta noteikumu projekta. |
| **Kultūras ministrija** | | | | |
| 40. | 24. Ja ir izsludināts beztermiņa projektu konkurss, grantu projektu pieteikumu iesniegšanas secībā piešķir visiem projektu pieteikumiem, kas atzīti par atbilstošiem konkursa nosacījumiem, kamēr ir pieejams projektu konkursam paredzētais finansējums. | **27.03.2018.**  Ņemot vērā to, ka noteikumu projekta 24.punktā noteiktais finansējuma piešķiršanas veids esošajā redakcijā pēc savas būtības nav konkurss, precizēt noteikumu projekta 24.punkta redakciju, paredzot atšķirīgu finansēšanas kārtību no noteikumu projekta 23.punkta. | **Iebildums ņemts vērā** | Precizēts Ministru kabineta noteikumu projekta 10.punkts, to izsakot šādā redakcijā:  “10. Ja ir izsludināts beztermiņa projektu konkurss, lēmumu pieņem projektu iesniegumu iesniegšanas secībā visiem projektu iesniegumiem, kas ir saņēmuši pietiekamu punktu skaitu, lai projekta iesniegumu atzītu par atbilstošu konkursa nolikuma prasībām, kamēr ir pieejams projektu konkursam paredzētais finansējums.” |
| **Vides aizsardzības un reģionālās attīstības ministrija** | | | | |
| 41. | 16. Ja ministrija, izskatot projekta pieteikuma atbilstību atlases prasībām, konstatē, ka iesniegtajā projekta pieteikumā trūkst konkursa nolikumā prasītās informācijas, ministrija projekta iesniedzējam vienu reizi pieprasa papildu informāciju projekta pieteikuma precizēšanai, nosūtot pieprasījumu uz projekta iesniegumā norādīto elektroniskā pasta adresi. Ja ministrijas noteiktajā termiņā projekta iesniedzējs pieprasīto informāciju neiesniedz vai sniegtā informācija ir nepilnīga, ministrija projekta pieteikumu noraida un to tālāk nevērtē. | **26.03.2018.**  Lūdzam Noteikumu projekta 5. nodaļas 16. punkta pirmo teikumu aiz vārdiem “elektroniskā pasta adresi” papildināt ar vārdiem “vai uz oficiālo elektronisko adresi, ja tāda ir izveidota”, ievērojot to, ka 2018. gada 1. martā stājās spēkā Oficiālās elektroniskās adreses likums, kas paredz, ka oficiālā elektroniskā adrese (turpmāk - e-adrese) kā valsts pārvaldē vienots risinājums ir ieviests, lai elektroniskā vidē nodrošinātu garantētu, drošu un ērtu oficiālo saziņu starp valsts iestādēm un privātpersonām, tai skaitā, to nodrošinot vienotas sistēmas ietvaros, un Noteikumu projektā tiek izcelti (atrunāti) konkrēti dokumentu paziņošanas veidi. | **Iebildums ņemts vērā** | 16. punkts ir svītrots no Ministru kabineta noteikumu projekta. |
| 42. | 22. Lēmumu nosūta projekta iesniedzējam pa pastu vai uz projekta iesniedzēja norādīto elektronisko pasta adresi. | **26.03.2018.**  Papildus lūdzam Noteikumu projekta 6. nodaļas 22. punktā neparedzēt konkrētu likuma paziņošanas veidu, jo šobrīd to nosaka Paziņošanas likums. Vienlaicīgi atgādinām, ka saskaņā ar Oficiālās elektroniskās adreses likuma spēkā stāšanos, tiek paredzēts vēl viens dokumentu paziņošanas kanāls – e-adrese. | **Iebildums ņemts vērā** | 22. punkts ir svītrots no Ministru kabineta noteikumu projekta. |
| **Valsts kanceleja** | | | | |
| 43. | 6. Nākamajā dienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" ministrija savā mājaslapā un, ja projektu konkurss izsludināts saņēmējvalstī, vēstniecības mājaslapā ievieto detalizētu informāciju par projektu konkursu. | **23.03.2018.**  Lai nodrošinātu viegli un plaši pieejamu informāciju par iespēju piedalīties granta konkursos dažādām ieinteresētajām pusēm valsts pārvaldē un sabiedrībā, aicinām noteikumu projekta 6.punktu izteikt šādā vai līdzīgā redakcijā:  6. Ministrija izplata informāciju par konkursa izsludināšanu, tajā skaitā nākamajā dienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" ministrija savā mājaslapā un, ja projektu konkurss izsludināts saņēmējvalstī, vēstniecības mājaslapā ievieto detalizētu informāciju par projektu konkursu. | **Priekšlikums ņemts vērā** | Precizēts Ministru kabineta noteikumu projekta 7.punkts, to izsakot šādā redakcijā:  “7. Ministrija informāciju par konkursa izsludināšanu nākamajā darbdienā pēc paziņojuma par konkursa izsludināšanu publicēšanas oficiālajā izdevumā "Latvijas Vēstnesis" izplata ministrijas tīmekļa vietnē un, ja projektu konkurss izsludināts saņēmējvalstī, attiecīgās valsts vēstniecības tīmekļa vietnē ievieto detalizētu informāciju par projektu konkursu.” |
| **Biedrība “Latvijas Platforma attīstības sadarbībai” (LAPAS)** | | | | |
| 44. | 3. Konkursa nolikumā norāda:  3.1. konkursa mērķi un prioritārās jomas;  3.2. konkursam pieejamo finansējumu un katra projekta minimālo un maksimālo granta apmēru, kā arī citus finansējuma piešķiršanas nosacījumus;  3.3. prasības projekta iesniedzējam, kas var pretendēt uz finansējumu;  3.4. projekta īstenošanas laiku (terminēts vai beztermiņa konkurss) un/vai izmaksu attiecināmības periodu;  3.5. projekta īstenošanas vietu;  3.6. izmaksu attiecināmības nosacījumus;  3.7. prasības projekta pieteikuma sagatavošanai un iesniegšanai;  3.8. projekta atlases prasības un izvērtēšanas kritērijus;  3.9. projekta pieteikuma noraidīšanas vai precizēšanas nosacījumus atbilstoši projektu pieteikumu atlases prasībām un minimālo punktu skaitu atbilstoši izvērtēšanas kritērijiem, kas nepieciešams, lai projekta pieteikums varētu pretendēt uz granta saņemšanu;  3.10. citu informāciju (ja nepieciešams).  27. Ja vērtēšanas gaitā projekta pieteikumā ir konstatētas kļūdas vai nepilnības, taču projekta pieteikumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta pieteikumā, ar kuriem nedrīkst tikt izdarītas tādas izmaiņas projekta pieteikumā, kas būtu varējušas ietekmēt komisijas veikto projekta pieteikuma vērtējumu. Pieļaujamie precizējumi ir šādi:  27.2. izslēgt neatbilstošas aktivitātes; | **23.03.2018.**  Lūdzam papildināt 3.punktu ar attiecināmo aktivitāšu norādīšanu konkursa nolikumā, vienlaikus svītrojot 27.2.apakšpunktu par neatbilstošu aktivitāšu svītrošanu pēc ministrijas pieprasījuma. Uzskatām, ka projekta iesniedzējam ir jābūt skaidrībai par attiecināmajām aktivitātēm pirms projekta iesniegšanas, un tās nevar tikt pakļautas ministrijas interpretācijai. | **Iebildums ņemts vērā** | Ministru kabineta noteikumu projekts papildināts ar 3.7. un 3.8. apakšpunktiem, tos izsakot šādā redakcijā:  “3. Konkursa nolikumā norāda:  3.7. attiecināmās izmaksas;  3.8. neattiecināmās aktivitātes;”  27.2 apakšpunkts ir svītrots no Ministru kabineta noteikumu projekta. |
| 45. | 9. Ja projektu konkursu izsludina saņēmējvalstī, konkursam drīkst iesniegt tikai tādus projektu pieteikumus, kuros paredzēta palīdzības sniegšana attiecīgajai saņēmējvalstij. | **23.03.2018.**  Lūdzam svītrot 9.punktu, jo Starptautiskās palīdzības likums nosaka finansējuma mērķi. | **Iebildums ņemts vērā** | 9. punkts ir svītrots no Ministru kabineta noteikumu projekta. |
| 46. | 16. Ja ministrija, izskatot projekta pieteikuma atbilstību atlases prasībām, konstatē, ka iesniegtajā projekta pieteikumā trūkst konkursa nolikumā prasītās informācijas, ministrija projekta iesniedzējam vienu reizi pieprasa papildu informāciju projekta pieteikuma precizēšanai, nosūtot pieprasījumu uz projekta iesniegumā norādīto elektroniskā pasta adresi. Ja ministrijas noteiktajā termiņā projekta iesniedzējs pieprasīto informāciju neiesniedz vai sniegtā informācija ir nepilnīga, ministrija projekta pieteikumu noraida un to tālāk nevērtē. | **23.03.2018.**  Lai novērstu interpretācijas vērtēšanas procesā, lūdzam precizēt 16.punktā, kādu informāciju ministrija var papildus pieprasīt pirms projekta nodošanas vērtēšanai. | **Iebildums atsaukts starpinstitūciju sanāksmē** | 16. punkts ir svītrots no Ministru kabineta noteikumu projekta. |
| 47. | 20. Ministrija, pamatojoties uz komisijas iesniegto ziņojumu, pieņem lēmumu par granta piešķiršanu, piešķiršanu ar nosacījumiem, granta nepiešķiršanu finansējuma trūkuma dēļ vai noraidīšanu (turpmāk – lēmums). Ministrija var pieņemt lēmumu nodot projekta pieteikumu atkārtotai izvērtēšanai komisijai, ja konstatē, ka projekta pieteikums nav ticis izvērtēts atbilstoši visiem izvērtēšanas kritērijiem vai kādā izvērtēšanas kritērijā ir novērtēts acīmredzami neatbilstoši projekta pieteikumā norādītajam. | **23.03.2018.**  Lūdzam pamatot, kāpēc ministrijai ir nepieciešamas tiesības ietekmēt komisijas lēmumus 20.punktā paredzētajā kārtībā. | **Iebildums ņemts vērā** | 20. punkts ir svītrots no Ministru kabineta noteikumu projekta. |
| 48. | 17. Ministrija apstiprina komisijas sastāvu. Ministrijai ir tiesības komisijas sastāvā iekļaut neatkarīgus ekspertus, ņemot vērā projektu konkursa specifiku. | **23.03.2018.**  Lūdzam papildināt 17.punktu ar komisijas locekļu skaitu, kā arī nevalstiskā sektora pārstāvi konkursa komisijā atklāta procesa nodrošināšanai. | **Iebildums atsaukts starpinstitūciju sanāksmē** | 17. punkts ir svītrots no Ministru kabineta noteikumu projekta. |
| 49. | 18. Ja ir izsludināts terminēts projektu konkurss, komisija pēc visu projektu pieteikumu izvērtēšanas sagatavo ziņojumu par saņemto projektu pieteikumu atbilstību izvērtēšanas kritērijiem (turpmāk – ziņojums). | **23.03.2018.**  Lūdzam papildināt 18.punktu, norādot, ka ziņojumā projektu pieteikumi tiek kārtoti prioritārā secībā, atbilstoši iegūtajam punktu skaitam. | **Iebildums ņemts vērā** | Precizēts Ministru kabineta noteikumu projekta 9.punkts, to izsakot šādā redakcijā:  “9. Ja ir izsludināts terminēts projektu konkurss, lēmumu par grantu piešķiršanu un granta līguma noslēgšanu (turpmāk – lēmums) pieņem to projektu īstenošanai, kuru projektu iesniegumi atzīti par atbilstošiem konkursa nolikuma prasībām un izvērtēšanā ir ieguvuši augstāko punktu skaitu. Grantu piešķir, kamēr ir pietiekams projektu konkursam paredzētais finansējums.” |
| 50. | 27. Ja vērtēšanas gaitā projekta pieteikumā ir konstatētas kļūdas vai nepilnības, taču projekta pieteikumam piešķirto punktu skaits ir bijis pietiekams, lai to apstiprinātu, pēc lēmuma pieņemšanas par granta piešķiršanu ar nosacījumiem un pirms granta līguma noslēgšanas ministrija var lūgt projekta iesniedzējam veikt precizējumus projekta pieteikumā, ar kuriem nedrīkst tikt izdarītas tādas izmaiņas projekta pieteikumā, kas būtu varējušas ietekmēt komisijas veikto projekta pieteikuma vērtējumu. Pieļaujamie precizējumi ir šādi:  27.1. novērst informācijas pretrunas dažādās projekta pieteikuma sadaļās;  27.2. izslēgt neatbilstošas aktivitātes;  27.3. precizēt projekta īstenošanas laika grafiku;  27.4. novērst aritmētiskās kļūdas projekta budžetā;  27.5. precizēt atsevišķas budžeta pozīcijas atbilstoši noteiktajiem izmaksu ierobežojumiem;  27.6. samazināt izmaksas, kas pārsniedz vidējās tirgus cenas;  27.7. izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai;  27.8. sniegt papildu informāciju, skaidrojumu vai pamatojumu, ja projekta pieteikumā iekļautā informācija ir nepilnīga, neskaidra vai pretrunīga;  27.9. veikt citus labojumus, lai nodrošinātu projekta pieteikuma atbilstību konkursa nolikumā minētajiem nosacījumiem. | **23.03.2018.**  Lūdzam svītrot no noteikumu projekta 27.1., 27.2., 27.5., 27.7., 27.8., 27.9.apakšpunktus, jo uzskatām, ka šādi precizējumi norāda uz projekta neatbilstību konkursa nolikumam lielā apjomā, kā arī pakļauj pieteikumu ministrijas interpretācijai. | **Iebildums atsaukts starpinstitūciju sanāksmē** | 27. punkts ir svītrots no Ministru kabineta noteikumu projekta. |
| 51. | 35. Ministrijai ir tiesības veikt projekta īstenošanas pārbaudi projekta īstenošanas vietās. Pārbaudi uz vietas var veikt, par to iepriekš nebrīdinot granta saņēmēju. | **23.03.2018.**  Lūdzam papildināt 35.punktu ar brīdinājumu pirms pārbaudes samērīgā termiņā, piemēram 1-3 dienas, jo NVO darbības specifika nevar nodrošināt pieejamību 24 h diennaktī. | **Iebildums atsaukts starpinstitūciju sanāksmē** | Precizēts Ministru kabineta noteikumu projekta 18.punkts, to izsakot šādā redakcijā:  “18. Ministrijai ir tiesības veikt projekta īstenošanas pārbaudi projekta īstenošanas vietās. Pārbaudi uz vietas var veikt, par to brīdinot granta saņēmēju ne vēlāk kā 2 stundas pirms pārbaudes.” |
| 52. | Ministru kabineta noteikumu projekts | **23.03.2018.**  Lūdzam izvērtēt iespēju iekļaut atsevišķu punktu par līdzfinansējuma konkursa nolikumā iekļaujamo informāciju vai precizēt noteikumu projektu, atbilstoši konkursa specifikai. Vēršam uzmanību, ka līdzfinansējuma nodrošināšana paredz specifiskus apstākļus, piemēram, budžeta, laika grafika un citu aspektu precizēšanai, ja tos jau ir apstiprinājis vadošais finansētājs. Tāpat iepriekšējos gados organizācijas ir identificējušas sarežģījumus, veicot budžeta aprēķinus pēc ĀM noteiktās kārtības, jo tie atšķiras no vadošā finansētāja nosacījumiem. | **Iebildums ņemts vērā** | Precizēts Ministru kabineta noteikumu projekts – papildināts ar 4.punktu, to izsakot šādā redakcijā:  “4. Uz konkursu līdzfinansējuma piešķiršanai neattiecas šo noteikumu 3.3. un 3.13. punkts.” |
| 53. |  | **23.03.2018.**  Lūdzam izvērtēt iespēju vienlaikus pārskatīt Ministru kabineta 2010.gada 27.jūlija noteikumos Nr. 672 “Noteikumi par attīstības sadarbības projekta īstenošanā iesaistītās personas maksimālo atlīdzību, dienas naudu un viesnīcas (naktsmītnes) izdevumu apmēru” minētās atlīdzības, kas nav mainītas kopš 2015.gada. | **Iebildums atsaukts starpinstitūciju sanāksmē**  Iebildums neattiecas uz šo Ministru kabineta noteikumu projektu, bet ir pieņemts zināšanai. |  |
| Atbildīgā amatpersona | |  |  |  |
|  | | (paraksts) | | |

|  |
| --- |
| Marija Gordina |
| (par projektu atbildīgās amatpersonas vārds un uzvārds) |
| trešā sekretāre |
| (amats) |
| 67015967 |
| (tālruņa un faksa numurs) |
| marija.gordina@mfa.gov.lv |
| (e-pasta adrese) |